VWSV in ons skool val onder die vaandel van die landswye VWSV-organisasie. Dis 'n organisasie wat dit ten doel het om 'n geestelike bediening te wees onder die jeug in samewerking met skole en plaaslike kerke. Die fokus val op die bediening van die kind ten opsigte van sy geestelike lewe, maar ook sy welsyn in die algemeen. Die hoofdoel van die VWSV is dus om die rol van "saad saai" te speel. Die Bybel is sentraal waaruit verlossing, normes en waardes, beginsels, medemenslikheid, ens. geleer word. Verskeie tipe aanbiedings word gebruik om leerders as sodanig toe te rus. Eietydse kontemporêre geestelike musiek word gebruik in hierdie bedieningsveld waar leerders onder andere leer lofprys en aanbid. Sendingwerk en uitreiking is ook 'n baie belangrike deel van VWSV waar leerders ook 'n betekenisvolle verskil aan die lewe van ander mense kan maak.
Hierdie kultuuraangeleentheid is gebaseer op die gewilde TV–reeks. Afrikaans en Engelse leerders mag deelneem. Graad 1 tot 7 leerders mag inskryf en daar is verskeie kategorieë. 'n Junior- en 'n Senior wenner word aangewys. Dit is nie 'n jaarlikse instelling nie.
REVUE / KONSERT
Die aktiwiteit word elke 3 jaar aangebied vir Gr 1-7 leerders. Elke graad kry 'n tema om uitvoering aan te gee en alle grade word saam gekombineer vir die produksie.
Die top-presteerders by die jaarlikse Eisteddfod, kry op hierdie aand die geleentheid om met hul talent op die skoolverhoog te kom spog.
Die hoogtepunt van menige Laerskool Witrivier-dogter is die jaarlikse, glansryke geleentheid op ons skoolkalender. Dit is 'n rooitapyt-okkasie vir Pa's en dogters, waar hul die geleentheid kry om 'n baie spoggerige aand saam te geniet.
JUNIOR DANSGROEP & EISTEDDFOD
ATKV, RADIKALE REDENAARS, OPPIE-TONG-AF & INTERNE REDENAARS
Daar is vier kompetisies waaraan ons deelneem. Hier volg 'n kort beskrywing en inligting van elke kompetisie. Kyk asb na die inskrywingsfooie en sluitingsdatums. Ons gaan vanjaar geen laat inskrywings aanvaar nie.
Die RRF streef daarna om vir ALMAL die geleentheid te bied om voor 'n gehoor op te tree deur 'n toespraak te lewer. Redenaars op skoolvlak is meer as net praat-kompetisies. Nie net lewer redenaars 'n positiewe bydrae tot elke spreker se selfvertroue en selfkonsep nie, maar dit dra ook tot verbeterde kommunikasie vermoë by. Ons poog om die RRF so lekker, lig en informeel as moontlik te hou. Klem val op aanmoediging en motivering, eerder as kritiek.
Tweetalig (50% Afrikaans / 50% Engels)
Eksperimentele Afdeling (Individueel)
Eksperimentele Afdeling (Groepe)
Engelse Eksperimentele Afdeling (Individueel)
Radikale Redenaars: Leesfees
Afrikaanse Prosa (Laerskool – maks. 2 minute)
Afrikaanse Poësie (maksimum 2 minute)
English Prose (Primary School – maximum 2 minutes)
English Poetry (Maximum 2 minutes)
By die uitdunrondtes word slegs voorbereide leesstukke voorgelees. Slegs by die Nasionale Finaal sal onvoorbereide leesstukke ook gegee word. (sal bevestig word)
Lesers moet 'n duidelik gefotostateerde afskrif van die leesstuk ingee by die Finaal sal onvoorbereide leesstukke ook gegee word.
Oppie-Tong-Af is vir die dapperes en die kreatiewes wat bereid is om te waag. Oppie-Tong-Af is 'n platform vir waar redenaars hul sê kan sê. Ons fokus op individuele sprekers, spanredenaars en vermaaklikheidstoesprake in Afrikaans en Engels.
Baie geluk aan die volgende leerders wat plekke behaal het in die Nasionale finaal van Radikale Redenaars 2020.